করোনায় রাষ্ট্রপতির ছোট ভাইয়ের মৃত্যু

ঢাকা, ১৭ জুলাই ২০২০:

রাষ্ট্রপতি মো. আবদুল হামিদের ছোট ভাই বীর মুক্তিযোদ্ধা  আবদুল হাই করোনা ভাইরাসে আক্রান্ত হয়ে  ইন্তেকালে  করেছেন । (ইন্নালিল্লাহি ওয়া ইন্নালিল্লাহি রাজিউন)।

ঢাকার সম্মিলিত সামরিক হাসপাতালে (সিএমএইচ) শুক্রবার (১৭ জুলাই) রাত সোয়া ১টার দিকে তিনি চিকিৎসাধীন অবস্থায়  মৃত্যুবরণ করেন। মৃত্যুকালে তাঁর বয়স হয়েছিল ৬৭ বছর।

মৃত্যুকালে  তিনি স্ত্রী,  ১ ছেলে ও ২ মেয়ে সহ অসংখ্য গুণগ্রাহী রেখে গেছেন ।

আবদুল হাই রাষ্ট্রপতির সহকারী একান্ত সচিব হিসেবে দায়িত্ব পালন করছিলেন।

করোনা উপসর্গ  দেখা দিলে গত ২ জুলাই তাঁর নমুনা পরীক্ষা করা হয়। এতে করোনা পজিটিভ রিপোর্ট আসলে  রাতেই তাঁকে ঢাকা  সিএমএইচে  ভর্তি করা হয়। অবস্থার অবনতি হলে তাঁকে ১২ জুলাই থেকে  ভেনটিলেশনে রাখা হয়।

আবদুল হাই  কিশোরগঞ্জের মিঠামইন উপজেলায় ১৯৫৩ সালে জন্মগ্রহণ করেন । তিনি  মিঠামইন মুক্তিযোদ্ধা সংসদের কমান্ডার, বিআরডিবি'র সভাপতি, শিক্ষা ও সাংস্কৃতিক সংগঠন "প্রবাহ" এর সভাপতিসহ বিভিন্ন সামাজিক ও সাংস্কৃতিক সংগঠনের  সাথে যুক্ত ছিলেন ।

মুক্তিযোদ্ধা আবদুল হাই কিশোরগঞ্জের মিঠামইন উপজেলার বীর মুক্তিযোদ্ধা আবদুল হক সরকারি কলেজের সাবেক সহকারী অধ্যাপক হিসেবেও কাজ করেছেন। হাজি তায়েব উদ্দিন স্কুলের প্রতিষ্ঠাতা সদস্য এবং শিক্ষক ছিলেন তিনি।

এলাকার উন্নয়নে তিনি বিপুল অবদান রাখেন। তাঁর মৃত্যুতে এলাকায় শোকের ছায়া নেমে আসে ।

৯ ভাই বোনের মধ্যে আবদুল হাই ছিলেন ৮ম।

আগামী রবিবার মিঠামইনে পারিবারিক কবরস্থানে তাঁর দাফন হবে।